TAFT, Eastern Samar -- Maabot ha 1 million pesos ngada ha 1.4 million pesos an gin alutaga han Lokal nga pan gobyernuhan han bungto han Guiuan Eastern Samar para han pagtitindugon nga memorial para ha mga namatay ha pag igo han Bagyong Yolanda.
Sumala kan Mayor Christopher Sheen Gonzales nga an pondo in tikang ha 20 percent development fund han mao nga bungto.
Samtang mag dedesisyon pa naman an konseho ha lugar nga pagtitindugan han mao nga memorial.
Pira han mga material nga paggagamiton ha pagtitindugon nga memorial in tikang ha parte han naruba nga simbahan han century old Immaculate Conception.
Maabot ha usa ka gatos nga mga residente an namatay ha bungto han Guiuan.
Naghihinaot naman hi Mayor Gonzalez nga makakapaghatag hin pag aradman ngan leksyon an mao nga memorial ha maraot nga epekto han climate change.
war_Latn war_Latn war_Latn war_Latn war_Latn war_Latn